Pepita Embil gogoan hartu dute | El Diario Vasco
Costa UrolaPepita Embil gogoan hartu dute
Pepita Embil gogoan hartu dute
Plácido Domingo. Bere ama Pepitaren herria bisitatu zuen eguneko irudia kale Nagusian. / AMAXKAR
Asteazkenean ehun urte bete ziren getariar soprano ezaguna jaio zela. Zarzuelak abestuz Espainia eta Hego Amerika liluratu zituen ahotsa zeukan Pepitak, baina gaur egun seme Plácido Domingogatik ezagunagoa egin da
JUAN MARI ZUBIAURRE GETARIA. Sábado, 3 marzo 2018, 10:31
1918ko otsailaren 28an, duela 100 urte jaio zen Pepita Embil, XX. mendeko lehen erdian zarzuelak abestuz Espainia eta Hego Amerika liluratu zuen ahotsa eta efemeride horren inguruan hainbat ekitaldi burutu dira aste honetan.
Enbiltar Josebe, gaztetan berak sinatzen zuen bezala, Getarian jaio zen. Bere aita piano eta organoko irakaslea zen eta musika munduan berarekin eman zituen lehendabiziko urratsak. Gero, Donostiako Kontserbatorioan sartu zen eta han Gabriel Olaizola izan zuen irakasle bezala. Donostiako Orfeoian parte hartu zuen eta bertan hasieratik bakarlari bezala aritu zen. Eusko Abesbatza Koruan eta Gabrial Olaizolak eratutako Eresoinka koruetan ere esku hartu zuen. Jarraian Parisera alde egiten du kantu ikasketak hobetzearren Madame Babayaren eskutik.
Zarzuelak abesten
Pepita Embilek Mexikon 'Zarzuelaren Erregina' titulua jaso zuen. 1966an denbora batez Espainiara itzuli zen Jose de Lunaren konpainiarekin bira egiteko. Eszenatokian agertu zen azken aldia 1974an izan zen Bartzelonako Lizeoan Doña Francisquita kantatuz. Pepitak Aurora Beltranen papera interpretatu zuen eta bere senarrak Don Matiasen papera, zuzendaria euren seme Placido izan zelarik. Bizitza bukaeran Mexikoko telebista katean Antología de la zarzuela programa zuzendu zuen.
Plácido bere semea
Pepita oso ezaguna izan zen bere garaian baina gaur egun Plácido Domingoren ama bezala ezagunagoa da askorentzat. Mendeurrena ospa-tzeko hainbat ekitaldi burutu dira aste honetan. Embilek arrakastaz estreinatu zuen 'Sor Navarra' zarzuela eskaini zen asteazkenean Victoria Eugenia antzokian eta ostegunean bere semeak, Plácido Domingok zuzendu zuen 'Requiem' opera. Emanaldian aurpegi ezagunak egon ziren, Iñigo Urkullu lehendakaria, Markel Olano Gipuzkoako diputatu nagusia edo Nikanor Lertxundi, Getariako alkatea besteak beste.
Atzegi abre una exposición de sensibilización en Torre Zuri Denboraldi hasiera itxaropentsua Viveros San Antongo txirrindularientzat